Søskenparet Andi (Emma Roberts) og Bruce (Jake T. Austin) har flyttet fra fosterfamilie til fosterfamilie i mange år, men har aldri følt seg hjemme noen steder. Den eneste som virkelig ser ut til å bry seg om dem er Bernie (Don Cheadle) fra barnevernet. De må også holde hunden deres hemmelig, siden fosterforeldrene har forbudt dyr i hjemmet. Men så finner de et nedlagt og gudsforlatt hotell, som de bestemmer seg for å gjemme hunden i. Etter det tar de inn én hund til, deretter enda en, og det baller seg på helt til det er flere titalls hunder inne på hotellet.